Document ID: 31992R3667

31992R3667
L 370/50
SLUŽBENI LIST EUROPSKE UNIJE
18.12.1992.
UREDBA KOMISIJE (EEZ) br. 3667/92
od 18. prosinca 1992.
o izmjeni Uredbe (EEZ) br. 1840/92 u vezi s rokom za izvješćivanje Komisije o količinama proizvoda obuhvaćenih prihvatljivim zahtjevima
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 525/92 od 25. veljače 1992. o privremenoj kompenzaciji zbog utjecaja situacije u Jugoslaviji na prijevoz svježeg voća i povrća iz Grčke (1), a posebno njezin članak 4.,
budući da članak 3. Uredbe Komisije (EEZ) br. 1840/92 (2) o utvrđivanju detaljnih pravila za primjenu Uredbe (EEZ) br. 525/92 navodi rok od dva mjeseca za izvješćivanje Komisije o ukupnim količinama proizvoda obuhvaćenih prihvatljivim zahtjevima, budući da to vrijeme nije dovoljno nadležnim grčkim tijelima za provođenje potrebne kontrole te ga stoga treba produljiti;
budući da su mjere predviđene u ovoj Uredbi u skladu s mišljenjem Upravljačkog odbora za voće i povrće,
DONIJELA JE OVU UREDBU:
Članak 1.
U članku 3. Uredbe (EEZ) br. 1840/92, „Najkasnije dva mjeseca od …” zamjenjuje se s „Najkasnije četiri mjeseca od …”.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. prosinca 1992.

Labels: 8
3
17
18